Հայաստանի երկրորդ նախագահ Ռոբերտ Քոչարյանի փաստաբաններ Արամ Օրբելյանը և Հովհաննես Խուդոյանը այսօր՝ լրագրողների հետ զրույցի ժամանակ, անդրադարձան ՀՔԾ-ի երեկ կայացրած որոշմանը՝ պաշտոնաթող նախագահի նկատմամբ որպես խափանման միջոց ստորագրություն ընտրելուն, և հայտնեցին, որ այն օրինական չէ։ Ըստ փաստաբանների՝ որոշումը դեռեւս չեն ստացել, ուսումնասիրելուց հետո միայն կարող են բողոքարկել։ Փաստաբան Արամ Օրբելյանը նշեց, որ Ռոբերտ Քոչարյանի հետ քննարկել են, նպատակ չունեն արհեստական խոչընդոտներ ստեղծել, խանգարել գործողություններին։ «Եթե օրինաչափ լինի, ապա ստորագրություն կտրվի»։